Meie ostsime auto kahel põhjusel - teise rasedusega olin ma paistes  ja ei jaksanud kõndida, seljavalud olid ka kahesaja meetri läbimisel üüratud. Samas pidin käima tööl - polnud asendajat ja töö tuli ära teha. Niisiis ostsimegi auto, eelkõige mulle tööl käimiseks. (Umbes 10 km päevas edasi-tagasi retk - ja bussid mu töökoha ukse alla kahjuks EI sõitnud vajalikul ajal.) Ja kui laps juba käes, siis temaga vajadusel näiteks arsti juurde minekuks (no ei hakka haiget last 3 kilomeetrit läbi karge talveilma arsti juurde ja pärast samapalju tagasi kärutama - ja iga väiksema haiguse  pärast kiirabi kah kutsuma ju ei hakka - taksosid meil siin aga praktiliselt ei ole - väikelinna värk). Ja ka Eestimaad mööda laiali olevate sugulaste külastamiseks. Samuti tõesti puhkuse ajal Eestimaa vaatamisväärsuste nautimise hõlbustamiseks. (Kui peres on imik ja samas ka suurem laps juba, siis ei saa ju pisikese säästmiseks kogu aeg kodus kükitada ja suuremalt lapselt võimalused võtta.)